Rodrigo Sorogoyen

Rodrigo Sorogoyen del Amo (Madril, ) espainiar zinema zuzendari eta gidoigilea da.

 Biografia 
Madrilen jaio zen, 1981eko irailaren 16an. Rodrigo Sorogoyen del Amo Antonio del Amo zinema-zuzendariaren biloba da.  Historian lizentziatu zen Madrilgo Complutense Unibertsitatean. 2001ean, Gidoi Zinematografikoen ikasketak egin zituen Madrilgo Septima Ars Zinema Eskolan. 2004an, Madrilgo Erkidegoko Zinematografia Eskolan (ECAM) matrikulatu zen, eta fikziozko gidoilari gisa hasi zen bere lehen lanetan.Crítica película Stockholm de Rodrigo Sorogoyen, en la web El blog de Ivan Rumar.com, consultado el 7 de diciembre de 2016.

 Hastapenak 
2008an 8 citas filma zuzendu zuen, Peris Romanorekin elkarlanean. Madrilen grabatutako zinta hori komedia erromantikoa da, zortzi istoriotan oinarritua. Fernando Tejero, Belén Rueda, Verónica Echegui, Jordi Vilches, Raúl Arévalo, Ana Wagener, Miguel Ángel Solá eta Arturo Valls aktoreen lana nabarmentzen da filmean. Malagako Zinemaldian aurkeztu zuten, eta harrera ona izan zuen. 2010ean, ECAMeko hiru kiderekin batera, Caballo Films produkzio-etxea sortu zuen.

Rodrigo Sorogoienek hogei telefilm zuzendu ditu zenbait telesailetarako: Impares (2008), La pecera de Eva (Evaren arrainontzia) (2010), Vida loca (2011) eta Frágiles (2013) .

 Zuzendaria 
2013an estreinatu zen Stockholm, Isabel Peña eta Sorogoienen gidoiarekin. Benetako istorioa da, asmo hipererrealista duena. Mikromezenasgoaren bidez finantzatua, zintak 60.000 euroko aurrekontua izan zuen.Así es ‘Stockholm’, la película de la que posiblemente seas productor, en la web Cinemania.es, consultada el 7 de diciembre de 2016.Ficha de la película Stockholm, en la web Guiadelocio.com, consultada el 07/12/2016. Aura Garrido eta Javier Pereira dira zintaren protagonistak, eta hiru sari (Zilarrezko Biznagak) irabazi zituen Malagako Zinemaldian. Gainera, aipamen berezia jaso zuen, film onenaren Signis saria eta film onenaren Gazte Epaimahaiaren saria ere. Sorogoienek zuzendari onenaren saria eta gidoi berri onenaren saria jaso zituen, Isabel Peña gidoilariarekin batera. Javier Pereira protagonistetako batek aktore ezagun onenaren Goya saria jaso zuen.

Que Dios nos perdone (2016) filmak, Isabel Peña eta Sorogoienen gidoiarekin, Antonio de la Torre, Roberto Álamo eta Javier Pereira aktoreak izan zituen.

2019ko urtarrilean, Espainiako ustelkeriaren aurkako El reino (Erreinua) filmarekin irabazi zuen Feroz 2019 sariak. Aukerak zituen 10 estatuatxo lortzeko, eta bost lortu zituen filmak: film dramatiko onena, zuzendari onena, aktore protagonista onena (Antonio de la Torre), aktore onena (Luis Zahera) eta gidoi onena Isabel Peñarekin. 

2019ko Goya sarietan, zuzendari onenaren eta jatorrizko gidoi onenaren saria irabazi zituen —Isabel-kin— El reino (2018) filmarengatik.
 Filmografia 

 Zinema 
 2022: As bestas
 2019: Madre
 2018: El reino
 2017: Madre
 2016: Que Dios nos perdone
 2013: Stockholm
 2008: 8 citas

 Telesailak eta telefilmak 

 2008-2010 Impares (43 ataleko telesaila

 -2.33 atala (2010)
 -2.32 atala (2010)
 -2.31 atala (2010)
 -2.30 atala (2010)
 -2.29 atala (2010)

 2010-2011 La pecera de Eva (221 ataleko telesaila)

 -4.39 atala (2011)
 -4.37 atala (2011)
 -4.52 atala (2011)
 -4.51 atala (2011)
 -4.50 atala (2011)

 2010-2011 Impares Premium (10 ataleko TB Seriea)

 -1.10 atala (2011)
 -1.9 atala (2010)
 -1.8 atala (2010)
 -1.7 atala (2010)
 -1.6 atala (2010)

 2011 Vida loca (6 ataleko telesaila)

 -La madre que te parió (2011)
 -Itoginak paradisuan (2011)
 -Amonak erretzen badu (2011)
 -Lehengusua egiten (2011)
 -Bingoa dantzatu dute (2011)

 2013 Frágiles (13 ataleko telesaila)

 -Ezeren beldurrik gabe (2013)
 -Estralurtarra (2013)
 -Mirakulua (2013)
 -Harrapatutako kirolaria (2013)
 -Aspaldiko lagunak (2013)

 2014 El iluso (laburra)

 2015 Rabia (atal bakarreko telesaila)

 Ehiza (2015)

 2020 En casa (Etxean, atal bakarreko telesaila)

 2020 Antidisturbios (Movistar+ kateko teleseriea, 50 minutoko 6 atal)

 2021 Historias para no dormir (Amazon Prime Video)

 Sariak eta izendapenak 

Oscar SariakUrteaKategoriaLan izendatuaEmaitzaErref.:2019Fikziozko film laburrik onenaMadre 
Goya sariakUrteaKategoriaLan izendatuaEmaitzaErref.2014Zuzendari berri onenaStockholm 2017Zuzendari onenaQue dios nos perdone Gidoi originalik onena. 2018Fikziozko film laburrik onenaMadre 2019Zuzendari onenaEl reino Gidoi originalik onena. 2023Film onenaAs bestas Gidoi originalik onena. Zuzendari onena 

Donostiako ZinemaldiaUrteaKategoriaLan izendatuaEmaitzaErref.:2016Epaimahaiaren saria, gidoi onenarentzatQue Dios nos perdone 

 Feroz sariak
UrteaKategoriaFilmaEmaitza2014Gidoi onenaStockholm2019Gidoi onenaEl reino

 Zinemako Idazleen Zirkuluaren dominak

UrteaKategoriaFilmaEmaitza2013Gidoi original onenaStockholm2018Gidoi original onenaEl reino2019Gidoi egokitu onenaMadre2022Gidoi original onenaAs bestas

 Beste sari batzuk

 Gidoi Nobel Onenaren Malagako Zinemaldian: Stockholm

 Erreferentziak 

 Ikus, gainera 

 Isabel Peña

 Kanpo estekak 
  Rodrigo Sorogoyen. Internet Movie Database. (IMD).

Kategoria:Madrilgo zinema zuzendariak
Kategoria:Espainiako zinema gidoilariak
Kategoria:Zuzendaririk onenaren Goya sariaren irabazleak
Kategoria:Gidoi original onenaren Goya sariaren irabazleak
Kategoria:Madrildarrak